Dit is Nadal teen Djokovic in ParysRafael Nadal is ’n tenniskrag waarmee rekening gehou moet word. Foto: Twitter. Jy sal selfs beter as jou beste moet speel as jy vir Rafael Nadal in die Franse Ope wil uitskakel. Dít is die les wat die jong Felix Auger-Aliassime gister op Roland-Garros geleer het. Die Kanadees het die eerste stel gewen, terwyl hy ook die vierde stel beklink het om ’n opwindende beslissende stel af te dwing. Die “koning van klei” het egter doodeenvoudig net na ’n hoër rat oorgeskakel om die wedstryd met 3-6, 6-3, 6-2, 3-6 en 6-3 te wen. Sy oorwinning beteken dat hy nou môre teen Novak Djokovic in ’n kwarteindstryd met lokettreffer-status sal speel. Djokovic, wat met Diego Schwartzman in sy wedstryd afgereken het, het verlede jaar se ontmoeting met Nadal in Parys as sy beste vertoning nóg op Roland-Garros beskryf. Die Serwiër – toe op koers na nóg ’n Grand Slam-titel – het die stryd met 3-6, 6-3, 7-6 en 6-2 gewen om die “koning van klei” van sy Franse troon af te stamp. “Elke keer wanneer jy teen Nadal speel, weet jy dat jy Everest sal moet uitklim om uiteindelik met die louere weg te stap. ’n Mens sukkel om woorde te vind om sy vertonings in Parys te beskryf,” het Djokovic destyds gesê. Ná gister se oorwinning teen Auger-Aliassime het Nadal gesê dat hy daarna uitsien om weer teen Djokovic te speel. “Ons ken mekaar goed en ons het al baie teen mekaar gespeel. Ek gaan gefokus wees en op my beste probeer speel. Die enigste ding wat ek met sekerheid kan sê, is dat ek tot die einde vir elke punt sal baklei.” Uitslae: Novak Djokovic klop Diego Schwartzman met 6-1, 6-3 en 6-3 Rafael Nadal klop Felix Auger-Aliassime met 3-6, 6-3, 6-2, 3-6 en 6-3 Alexander Zverev klop Bernabe Miralles met 7-6, 7-5 en 6-3 Carlos Alcaraz klop Karen Khachanov met 6-1, 6-4 en 6-4 Sloane Stephens klop Jil Teichmann met 6-2 en 6-0 Coco Gauff klop Elise Mertens met 6-4 en 6-0 Leylah Fernandez klop Amanda Anisimova met 6-3, 4-6 en 6-3 Martina Trevisan klop Aliaksandra Sasnovich met 7-6 en 7-5. Vandag se bepalings: Casper Ruud teen Hubert Hurkacz Holger Rune teen Stefanos Tsitsipas Andrey Rublev teen Jannik Sinner Daniil Medvedev teen Marin Cilic Iga Swiatek teen Qinwen Zheng Jessica Pegula teen Irina-Camelia Begu Madison Keys teen Veronika Kudermetova Daria Kasatkina teen Camila Giorgi. Showing us why he is the defending champ! ????@DjokerNole knocks out Schwartzman 6-1, 6-3, 6-3 to reach his 13th straight #RolandGarros quarter-final‼️@rolandgarros | #RolandGarros pic.twitter.com/KgW8N0IGJN — ATP Tour (@atptour) May 29, 2022 Day 8, you really stole the show ???? Presenting you the best moments of the day by @emirates.#EmiratesFlyBetterMoments | #RolandGarros pic.twitter.com/YxsdudBGgW — Roland-Garros (@rolandgarros) May 29, 2022